Exqrch/javanese-Komodo-pixelgpt huggingface dataset:
Kutha krajané ya iku Chrzanów
Powiat iki papané ana ing provinsi Malopolskie lan sing ndunungi 128.466 jiwa.
Powiat Dąbrowa Tarnowska Powiat Dąbrowa Tarnowska iku "powiat" (kaya déné “kabupatèn” in Tanah Jawa) ing Polen
Kutha krajané ya iku Dąbrowa Tarnowska
Powiat iki papané ana ing provinsi Malopolskie lan sing ndunungi 58.593 jiwa.
Powiat Gorlice Powiat Gorlice iku "powiat" (kaya déné “kabupatèn” in Tanah Jawa) ing Polen
Kutha krajané ya iku Gorlice
Powiat iki papané ana ing provinsi Malopolskie lan sing ndunungi 106.629 jiwa.
Powiat Kraków Powiat Kraków iku "powiat" (kaya déné “kabupatèn” in Tanah Jawa) ing Polen
Kutha krajané ya iku Kraków
Powiat iki papané ana ing provinsi Malopolskie lan sing ndunungi 243.315 jiwa.
Powiat Limanowa Powiat Limanowa iku "powiat" (kaya déné “kabupatèn” in Tanah Jawa) ing Polen
Kutha krajané ya iku Limanowa
Powiat iki papané ana ing provinsi Malopolskie lan sing ndunungi 121.153 jiwa.
Powiat Miechów Powiat Miechów iku "powiat" (kaya déné “kabupatèn” in Tanah Jawa) ing Polen
Kutha krajané ya iku Miechów
Powiat iki papané ana ing provinsi Malopolskie lan sing ndunungi 50.931 jiwa.
Powiat Myślenice Powiat Myślenice iku "powiat" (kaya déné “kabupatèn” in Tanah Jawa) ing Polen
Kutha krajané ya iku Myślenice
Powiat iki papané ana ing provinsi Malopolskie lan sing ndunungi 116.484 jiwa.
Powiat Nowy Sącz Powiat Nowy Sącz iku "powiat" (kaya déné “kabupatèn” in Tanah Jawa) ing Polen
Kutha krajané ya iku Nowy Sącz
Powiat iki papané ana ing propinsi Malopolskie lan nduwé padunung 196.054 jiwa.
Powiat Nowy Targ Powiat Nowy Targ iku "powiat" (kaya déné “kabupatèn” in Tanah Jawa) ing Polen
Kutha krajané ya iku Nowy Targ
Powiat iki papané ana ing provinsi Malopolskie lan sing ndunungi 180.987 jiwa.
Powiat Olkusz Powiat Olkusz iku "powiat" (kaya déné “kabupatèn” in Tanah Jawa) ing Polen
Kutha krajané ya iku Olkusz
Powiat iki papané ana ing provinsi Malopolskie lan sing ndunungi 114.426 jiwa.
Powiat Oświęcim Powiat Oświęcim iku "powiat" (kaya déné “kabupatèn” in Tanah Jawa) ing Polen
Kutha krajané ya iku Oświęcim
Powiat iki papané ana ing provinsi Malopolskie lan sing ndunungi 153.352 jiwa.
Powiat Proszowice Powiat Proszowice iku "powiat" (kaya déné “kabupatèn” in Tanah Jawa) ing Polen
Kutha krajané ya iku Proszowice
Powiat iki papané ana ing provinsi Malopolskie lan sing ndunungi 43.561 jiwa.
Powiat Sucha Powiat Sucha iku "powiat" (kaya déné “kabupatèn” in Tanah Jawa) ing Polen
Kutha krajané ya iku Sucha Beskidzka
Powiat iki papané ana ing provinsi Malopolskie lan sing ndunungi 81.885 jiwa.
Powiat Tarnów Powiat Tarnów iku "powiat" (kaya déné “kabupatèn” in Tanah Jawa) ing Polen
Kutha krajané ya iku Tarnów
Powiat iki papané ana ing provinsi Malopolskie lan sing ndunungi 192.998 jiwa.
Powiat Tatra Powiat Tatra iku "powiat" (kaya déné “kabupatèn” in Tanah Jawa) ing Polen
Kutha krajané ya iku Zakopane
Powiat iki papané ana ing provinsi Malopolskie lan sing ndunungi 65.362 jiwa.
Powiat Wadowice Powiat Wadowice iku "powiat" (kaya déné “kabupatèn” in Tanah Jawa) ing Polen
Kutha krajané ya iku Wadowice
Powiat iki papané ana ing provinsi Malopolskie lan sing ndunungi 154.012 jiwa.
Powiat Wieliczka Powiat Wieliczka iku "powiat" (kaya déné “kabupatèn” in Tanah Jawa) ing Polen
Kutha krajané ya iku Wieliczka
Powiat iki papané ana ing provinsi Malopolskie lan sing ndunungi 104.788 jiwa.
Lambang Powiat Chrzanów Lambang Powiat Chrzanów iku awujud tamèng sing dipara loro ing sisih kiwa lan tengen
Lambang iki lagi dienggo wiwit taun 1999.
Kakawin Sutasoma Kakawin Sutasoma punika salah satunggaling kakawin ingkang boten namung misuwur, nanging uga wigati dipuntepangi
Awit sepalih padha saking kakawin punika dados sesanti nasional Républik Indonésia: "Bhinneka Tunggal Ika" (Pupuh 139.5)
Sesanti Indonésia punika boten tanpa alesan dipunpendhet saking serat kakawin punika
Serat punika nyukani piwulang saé prekawis toleransi antar agami, mliginipun antar agami Hindhu-Siwah saha Buda
Kakawin punika dipunripta déning mpu Tantular
Sang hyang Buda nitis dhateng putranipun prabu Mahakétu, ratu ing Ngastina, nama radèn Sutasoma
Sang radèn, sareng sampun ageng, ngibadah sanget, remen dhateng agami Buda (Mahâyana)
Badhé dipunkramakaken saha dipunjumenengaken ratu, boten karsa
Ing wanci dalu sang radèn lolos saking nagari.: konten-konten ingkang dipunkancingi, sami menga piyambak-piyambak kanggé langkung sang radèn
Sareng lolosipun sang radèn kasumerepan, ing kedhaton gègèr, sang prabu saha sang paramèswari sami susah, dipunrarapu ing akathah
Dumugi ing wana sang radèn mumuja wonten salebeting candhi; bathari Widyutkarali rawuh, pratéla bilih sembahyangipun sang radèn sampun katarimah
Ing salajengipun sang radèn minggah ing redi Himalaya, kadèrèkaken para pandhita sawatawis
Dumugi satunggaling patapan, sang radèn dipunaturi uninga yèn wonten ratu, titising ratu danawa, damelipun nedha tiyang, nama prabu Porusada utawi Kalmasapada
Cariyosipun ratu punika makaten: ing satunggaling wekdal, ulam sadhiyan badhé dhaharipun sang prabu, ical dipuntedha ing segawon saha babi
Juru masak bingung, kesesa pados ulam kanggé lintunipun, boten angsal, lajeng dhateng pasaréan ngiris ulam pupuning tiyang pejah ingkang taksih énggalan, lajeng dipunmasak
Sang prabu dhahar kraos éca sanget, labet titising danawa wau; ndangu dhateng juru masak, ulam punapa ingkang dipunaturaken punika wau
Aturipun juru masak, ulam tiyang, sabab pun juru masak dipunagar-agari badhé kapejahan yèn boten matur saleresipun
Sang prabu tuman dhahar ulam tiyang; tiyang ing nagari telas, saking sampun sami dipundhahar utawi ngungsi késah dhateng sanès nagari
Sang prabu lajeng ndilalah gerah tatu sukunipun, boten saged mantun; malah lajeng dados danawa, dudunung wonten ing wana dados pangagening wana
Ing satunggaling wekdal sang prabu kaul, bilih saged mantun gerahipun, badhé nyaosi dhahar dhateng bathara Kala, ratu satus
Sang Sutasoma dipunaturi déning para pandhita supados mejahi sang ratu punika, nanging boten karsa
Bathari Pretiwi medal saking dhasaring siti, tumut ngaturi sang radèn supados mejahi sang Kalmasa-padha, nanging sang radèn meksa boten kersa
Malah anglajengaken tindakipun badhé tapa
Wonten ing margi kepanggih danawa asirah gajah anama Gajamukha, damelipun ugi nedha tiyang
Sang radèn badhé dipuntedha; sareng kagelut, danawa dhumawah ing ngandhap, ketindhihan sang radèn, awratipun kados katindhihan ing redi
Danawa sirah gajah kawon, lajeng dipunwulang agami Buda; boten kénging amemejahi; danawa sirah gajah miturut lajeng dados siswa
Salebetipun anglajengaken lampah, kepanggih naga, ingkang badhé ngancap dhateng sang radèn
Danawa sirah gajah ngadhangaken badanipun, kapulet ing naga; sareng sampun, naga lajeng ngalumpruk dhawah ing siti, sebab kénging prabawanipun sang radèn
Sang naga inggih lajeng dados siswa.
Dumugi satunggaling jurang sang radèn kepanggih sima èstri badhé nedha anakipun
Sang radèn ngendhak kajengipun; sima-biyung wangsulanipun, luwé sanget sampun boten saged angsal kidang menjangan, amila badhé nedha anakipun piyambak
Sang radèn lajeng ngandika: "Aku waé panganen, anakmu mesakaké"
Sima èstri lajeng anggemprong sang radèn katubruk, dipuncakot jajanipun, kasesep rahipun, kraos mak cles kados ngombé toya panggesangan, wasana pun sima èstri kéngetan dhateng pandamelipun awon, manahipun getun sanget, nangis wonten daganing layonipun sang radèn, naming badhé sumedya pejah thok
Bathara Indra rawuh, sang radèn dipungesangaken malih
Sang radèn nutuh dhateng bathara Indra déné sampun sekéca teka dipungesangaken malih
Wangsulanipun bathara Indra, yèn sang radèn boten sugeng malih, mangka pun sima èstri kalajeng pejah, punika anggènipun sang radèn welas mitulingi dhateng anak sima wau boten wonten tegesipun, awit sima alit inggih boten wandé pejah dipuntilar biyungipun, boten wonten ingkang nusoni
Bathara Indra muksa, sang radèn lajeng paring piwulang
Ing sasampunipun punika sang radèn lajeng tapa piyambak wonten ing guwa, kagodha (prabawa saking "Kakawin Arjunawiwaha"), boten kéngguh bathara Indra tindak piyambak mindha-mindha putri ayu, meksa boten kèngguh, malah sang radèn badhar dados bathara Buda Wairocana
Sareng sampun wujud sang Sutasoma malih, lajeng kondur
Sang prabu Dasabahu, nak-sanakipun sang radèn, perang kaliyan danawa balanipun prabu Kalmasapada
Danawa kawon lumajeng ngungsi dhateng sang radèn
Prabu Dasabahu nututi, ngancap dhateng dhateng sang radèn, wasana uninga bilih nak-sanakipun piyambak, lajeng dipunjak kondur dhateng nagarinipun sang Dasabahu kapendhet ipé
Bibar temu sang radèn kondur dhateng nagari Ngastina; sareng sampun patutan sang radèn lajeng kajumenengaken ratu nama prabu Sutasoma
Kocapa, sang prabu Porusada (Kalmasapada), anggènipun pados ratu satus sampun angsal 99 sami dipunpenjara
Namung kirang satunggal; sang Kalmasapada nglurug dhateng Ngalengka, nanging ratunipun boten kacepeng awit séda wonten ing paprangan
Prabu Porusada lajeng mindha-mindha pandhita, ngemis dhateng ratu Widarba (nyèngkok nalika sang Dasamuka mindha-mindha pandhita badhé ambradhat déwi Sita saking "Kakawin Ramayana")
Ratu Widarba kènging kapikut
Sareng sampun jangkep satus, para ratu lajeng dipuncaosaken dhateng bathara Kala, nanging sang bathara boten karsa dhahar sabab, kirang miraos; kepéngin dhahar ratu Ngastina, prabu Sutasoma
Sang Purusada nglurug dhateng Ngastina; para putranipun ratu ingkang sami ngungsi dhateng Ngastina, sami prang kaliyan balanipun prabu Porusada
Wasana sang Sutasoma prang tandhing kaliyan sang Porusada
Dangu-dangu, rèhné naming dipuntandhingi sabar, ratu Ngastina kènging kabekta dhateng ngarsanipun bathara Kala
Sareng badhé dipundhahar, aturipun sandika, anggeripun para ratu 100 sanèsipun sami dipunluwari
Mireng ingkang makaten punika, bathara Kala rena sanget panggalihipun; sang Porusada trenyuh manahipun déning lila-legawanipun prabu Sutasoma, lajeng tobat, mantun nedha ulam tiyang, tur para ratu ingkang 100 sami dipunluwari sadaya
Bathara Kala saha Porusada lajeng dados siswa sang Sutasoma
Kakalihipun agesang ing wana kados wiku
Déning sang Sutasoma kakalihipun lajeng dipunajari dharma saha yoga
Bathara Kala dipuntinggal awit kedah tobat
Para sadaya wangsul ing Ngastina.
Ing riku para titiyang ingkang pejah dipun-gesangi malih déning bathara Indra
Purusada boten wangsul dhateng Ratnakanda nanging késah dhateng redi Mandara kaliyan para danawa sanèsipun badhé yasa tapa
Ingkang donya dados aman, tentrem, lan reja malih
Sasampunipun pinten wekdal sang Sutasoma kaliyan garwanipun séda wangsul dhateng ing swarga sang Jina (Buda)
Ing riku sang Porusada uga angsal ganjaran anggènipun yasa tapa
Bathara Kala dados Pasupati
Putranipun prabu Sutasoma, Ardhana dipunjumenengaken dados ratu Ngastina
Serat Sutasoma punika ugi kadamel kala salebeting jumenengipun prabu Hayam Wuruk ing Majapait
Kaliyan kakawin Nagarakretagama inggih sepuh kakawin Nagarakretagama
Menggah babonipun serat Sutasoma punika wonten ing tanah Indhia misuwur sanget
Ing salebeting Ramayana saha Mahabharata inggih wonten cariyos punika
Makaten ugi ing salebeting kapustakan agami Buda ing kapustakan "jataka" mawi basa Sangaskreta utawi basa Pali
Sang Sutasoma dipunaturi déning para pandhita supados mejahi sang ratu punika, nanging boten karsa.
Sang naga inggih lajeng dados siswa
Ing sasampunipun punika sang radèn lajeng tapa piyambak wonten ing guwa, kagodha (prabawa saking Kakawin Arjunawiwaha), boten kéngguh bathara Indra tindak piyambak mindha-mindha putri ayu, meksa boten kèngguh, malah sang radèn badhar dados bathara Buda Wairocana
Prabu Porusada lajeng mindha-mindha pandhita, ngemis dhateng ratu Widarba (nyèngkok nalika sang Dasamuka mindha-mindha pandhita badhé ambradhat déwi Sita saking Kakawin Ramayana)
Wasana sang Sutasoma prang tandhing kaliyan sang Porusada.
Para sadaya wangsul ing Ngastina
Ing pulo Bali, ing pinten-pinten kalangan, kakawin punika ngantos sapunika taksih populèr sanget
Prekawis punika mbokbilih déning sipat dhidhaktisipun
Saking silsilah Ken Arok (kalebet piyambakipun) namung Ken Arok kemawon ingkang pejah déning keris punika
Wondéné Anusapati inggih punika putra kuwalon, lan Tohjaya sinaosa putra kandhung, pejahipun mboten kasababaken déning keris Mpu Gandring.
Mpu utawi empu inggih punika gelar Nusantara asli kang sapunika langkung caket tegesipun kaliyan tiyang ing pedamelanipun ndamel keris
Kangmangka kasunyatanipun mboten makaten
Mpu piyambak tegesipun panguwaos utawi ingkang mengkoni
Tembung punika taksih saget kapanggih wonten basa Indonesia, kados ta "Buku ini mpu-nya siapa?", yang kemudian bergeser menjadi "Buku ini punya siapa?"
Ing jaman Kraton Medang, panggina gelar mpu mboten kedah priya
Contonipun permaisuri Mpu Sindok miturut katrangan saking prasasti namanipun Mpu Kebi
Ing jaman Singasari lan Majapahit, gelar mpu namung dipunagem déning golongan kinormat, nanging sanès kulawarga kraton, lan punika namung kanggé pra priya, kados ta Mpu Nambi utawi Mpu Sora
Ing jaman Kasultanan Mataram gelar mpu dipunéwahi ngagem gelar kyai
Gelar mpu salajengipun dipunagem déning para pandamel pusaka kemawon, lan punika jalaran misuwuripun Mpu Gandring wonten "Pararaton" utawi Empu Supa saking naskah-naskah babad.
"Gukje (Internasional) Pasar") inggih punika film drama saking Koréa Kidul ingkang dipundamel taun 2014
Film punika dipunsutradarani Yoon Je-kyoon, dhedhasar skénario anggitanipun Park Su-jin
Ingkang maragani film punika Hwang Jung-min lan Yunjin Kim
"Ode to My Father" nyariyosaken sujarah modèren Koréa saking taun 1950-an dumugi sapunika, miyos kadadéan ingkang mèmper kaliyan tragèdhi Evakuasi Hungnam taun 1950 nalika Perang Koréa, kaputusan pamaréntah ngintun juru rawat lan tukang tambang dhumateng Jerman ing taun 1960-an, lan Perang Vietnam
Saat ini "Ode to My Father" kasil ngancik urutan kaping pindho, film sujarah paling laris ing biyoskup Koréa, kanthi nyadé 14,2 yuta lembar karcis
Pamundhutan kanggé film " Ode to My Father" dipuncakaken tanggal 3 Sèptember dumugi 25 Désèmber 2013 wonten ing "Busan, ingkang naté dipun-ginakaken déning sutradara Yoon Je-kyoon mundhut gambar kanggé film "Miracle on 1st Street" (2007) lan "Busan" (2009)
Filem punika dipunbabar kanggé sagung pamirsa Koréa Kidul tanggal 17 Désèmber 2014 lan kasil mancik ing urutan paling inggil wonten box office, dipunrawuhi 1,5 yuta pamiarsa, salaminipun gangsal dinten kapisan, lan kasil ngempalaken arta ₩1.5 yuta
Sinaosa ngadhepi wontenipun filem-filem sanèsipun, film punika, ing gangsal peken, tetep wonten urutan paling inggl
Tanggal 13 Januari 2015, kacathet, 10,001,709 karcis kasadé, saéngga mlebet urutan kasewelas ingkang kasil mancik cacah pamirsa 10 yuta wonten sujarah film nagari Koréa
"Ode to My Father" ugi naté kababar wonten ing adicara Panorama, pahargyan Festival Film Internasional Berlin kaping 65 ing wulan Fèbruari 2015, lan dipunpirsani déning kalih dasa ètnis imigran Koréa ingkang menangi kadadéan ingkang kacariyosaken wonten ing filem punika.
Wijang Wharek Wijang Jati Riyanto utawi Wijang Wharek Al Ma'uti, lan Wijang Wharek (#ALIH) inggih punika salah satunggalipun sastrawan saking Indonesia
Namanipun misuwur ing jagat kasusastran Indonesia kanthi pakaryanipun awujud geguritan ingkang kamot wonten sawenèh ariwarta
Sesarengan kaliyan Triyanto Triwikromo, Sosiawan Leak, lan sastrawan sanèsipun, Wijang Wharek mandhégani wontenipun Gerakan revitalisasi sastra pedalaman ingkang dipuncakaken ing dasawarsa 1990-an
Wijang Wharek lair ing Kabupatèn Demak, Jawa Tengah, tanggal 5 September 1964
Piyambakipun nggeluti donyaning kasusastran awit taksih wonten sekolah manengah
Pakaryanipun awujud gegurit kahaht dipunmot ing sawenèh airwarta antawisipun "Republika, Swadesi, Mitra, Suara Merdeka, Wawasan, Bernas, Minggu Pagi, Taruna Baru, Haluan, Semarak", lan sanèsipun
Wijang nglampahi pendhidhikan ing pawiyatan luhur, Jurusan Teknik Sipil, nanging ngrampungaken wonten Jurusan Sastra Indonesia, Fakultas Sastra lan Filsafat Universitas Sebelas Maret Surakarta
Ing babagan seni, kacathet dados seniman ingkang nglairaken Teater Sastra TESA-UNS, ing taun 1987, Kajawi saking punika, piyambakipun ugi kiprah wonten Forum Penyair Surakarta (1989), Forum Penyair Jawa Tengah (1993), Forum Sastra Bengkulu (1994)
Saderengipun nyambut damel wonten ing Taman Budaya Jawa Tengah, piyambakipun punika salah satunggalipun pegawé wonten Museum Negeri Provinsi Bengkulu, Himpunan Pengarang Indonesia (HPI) Aksara-Bengkulu (1994), Dewan Kesenian Provinsi Bengkulu (1997-2000)
Wijang naté katimbalan déning Dewan Kesenian Jakarta ing Taman Ismail Marzuki wonten adicara mèngeti sastrawan Kriapur lan Ibrahim Sattah (1988) lan Mimbar Penyair Abad 21 (1996)
Ing taun 1999 piyambakipun dipunulemi wonten adicara Perkampungan Penulis Melayu Serumpun wonten Daik Lingga, Kapuloan Riau
Temu Sastra MPU di Lampung (2010), Jakarta (2014), lan Kupang Nusa Tenggara Timur (2015) ugi naté ngulemi Wijang Wharek.
Taman Budaya Jawa Tengah Taman Budaya Jawa Tengah (TBJT) utawi kasebat Taman Budaya Surakarta (TBS) inggih punika satunggalipun papan panggènan kagunganipun Pamaréntah Provinsi Jawa Tengah ingkang dipun-ginakaken minangka sarana pangembangan, dhokumèntasi, panalitèn, lan pagelaran seni-budaya Indonesia
TBJT punika kabangun wonten sanginggilipun siti wiyaripun gangsal héktar, dumunung wonten ing Kutha Surakarta
Taman Budaya Jawa Tengah (TBJT) Surakarta utawi saget dipunsebat Taman Budaya Surakarta (TBS) inggih punika satunggalipun papan panggènan kagunganipun Pamaréntah Provinsi Jawa Tengah ingkang kacawisaken kanggé sarana pangembangan, panalitèn dhokumentasi, lan pagelaran pakaryan
TBJT ingkang wiyaripun gangsal hektar punika dumunung wonten Kentingan, Surakarta, sinisihan kaliyan kalih pawiyatan luhur inggih punika Universitas Sebelas Maret Surakarta (UNS) lan Institut Seni Indonesia (ISI) Surakarta
Sawenèh kagiyatan kagelar wonte mriku, saé seni tradhisi, modern utawi kontemporèr
Mboten winatesan ing seni pertunjukan, Taman Budaya Jawa Tengah uga asering ngawontenaken pameran seni rupa, pameran fotografi, pamutaran film, lan sakpérang diskusi seni budaya
Taman Budaya Jawa Tengah gadhah kathah gedung ingkang saget dipun-ginakaken minangka kagiyatan kesenian
Pendhapa Ageng ingkang dumunung ing sisih ngajeng asering dados sarana pagelaran wayang kulit Jumat Kliwon lan keroncong
Pendhapa Ageng Taman Budaya Jawa Tengah punika dipunapet déning kalih gedhong, sisih kiwa wonten Teater Arena, sisih tengen wonten Gladri Seni Rupa
Saindhengipun Gladri Seni Rupa, wonten pabukon
Sisih wingkingipun Pendhapa Ageng dumunung kantor pangemunah Taman Budaya Jawa Tengah
Kajawi saking punika, TBJT ugi nyawisaken wisma seni kanggé para seniman saking njawi kutha ingkang badhé ngawontenaken pagelaran ing mriku.
Pete's Dragon (film) Pete's Dragon inggih punika film fantasi pangulandara saking Amérikah Sarékat ingkang dipundamel taun 2016
Filem punika dipunsutradarani David Lowery, dhedhasar skénario anggitanipun Lowery lan Toby Halbrooks, sarta kadamel déning James Whitaker
Film niki damelan ambalan saking film ingkang naté dipundamel ing taun 1977, kanti sesirah ingkang sami, kaserat déning Malcolm Marmorstein, nyariyosaken sawijing laré yatim piatu ingkang dipuntilar pejah déning tiyang sepuhipun wonten salebeting alas, lajeng laré punika kekancan kaliyan naga
"Pete's Dragon" kaping pisan dipuntepangaken wonten El Capitan Theatre tanggal 8 Agustus 2016 ugi wonten pamentasan déning Walt Disney Pictures ing Amérikah Sarékat miyos 2D, Disney Digital 3-D, lan RealD 3D ing tanggal 12 Agustus 2016
Filem punika kanthi bingah déning sagung pamirsa lan para juru kritik, lan kasil ngempalaken arta $142 yuta wonten sedaya nagari, kanthi wragad $65 juta
Ing taun 1977, Pete, laré gangsal taun, ndhèreè tiyang sepuhipun nitih mobil
Ing salebeting margi ingkang cekap awrat, ramanipun ngupados nyelaki kéwan, nanging cilaka, mobilipun ngglimpang, lan namung Pete ingkang slamet wonten kacilakan punika
Piyambakipun ngasta tas ingkang dhawah, sarta buku carita sinungging kagunganipun
Ing salebetipun alas, mèh kémawon Pete badhé dipuncaplok déning kéwan alas, nanging dipunslametaken déning hijau, mata kuning, lan gadhah swiwi
Pete ngarani naga punika Elliot, sami kaliyan naga wonten ing bukunipun
Nem taun salajengipun, Pete ingkang sampun 11 taun, mirsani sarombongan tiyang mlebet alas caketipun gua papan panggènanipun
Natalie, laré èstri, putrinipun mandor alas, manggih lan ngoyak Pete
Nalika Natalie nandang cilaka dhawah saking wit, tangisipun dipunmirengaken déning ramanipun, Jack lan pacanganipun, pulisi alas, Grace Meacham
Pete nyobi mlajar, nanging Gavin, sedhèrèkipun Jack, mbujuk, Pete dumadakan ilang
Dinten sanès, nalika Pete èstu mboten saget endha, Pete nyariyosaken bilih piyambaikpun gadhah kanca ing alas aranipun Elliot, naga ijo, mata kuning, lan gadhah swiwi
Nanging sedaya carita saking Pete dipunanggep apus-apusan, amargi masarakat mracayani bab punika namung mitos turun-temurun
Dinten salajengipun, Pete, Grace, Natalie, lan Meacham dhumateng alas saperlu manggihi Elliot
Sawijining regu kapimpin déning Gavin nyekel Elliot sarta ngusung ngagem trek, lajeng nyimpang wonten salebetipun gudhang kagunganipun Jack
Sadèrèngipun para pulisi mriksa Elliot, Pete lan Natalie ngeculaken tali ingkang ngunjara Eliot
Elliot nyobi mabur nanging dèrèng saget awit saking bius ingkang mlebet miyos pluru, sanajan pungkasanipun saget wangsul wonten alas
Salajengipun nalika Pete dipunpundhut déning kulawarga Natalie, Pete manggihi Elliot malih.
Interrogation (filem) Interrogation inggih punika filem laga saking Amérika Sarékat ingkang dipundamel taun 2016
Film punika dipunsutradarani Stephen Reynolds, dhedhasar skénario anggitanipun Adam Rodin lan Michael Finch
Ingkang maragani filem punika antawisipun Adam Copeland lan C.J
Filem punika palajengan kaping tiga saking film sadèrèngipun, asesirah "Action Six Pack"
Filem punika langsung dipunbabar wonten DVD ing Amérika Sarékat tanggal 20 Sèptèmber 2016
Film "Interrogation" punika sami nggegirisi kaliyan film sadèrèngipun
Pakaryan sutradara Stephen Reynolds punika ngangkat cariyos kriminal ingkang mbebayani tumraping tiyang kathah
Kados katingal saking sesirahipun, filem punika mboten éwah saking carita "interogasi" dhumateng tiyang ingkang tumindak mboten saé
Kanthi panyerat skénario Michael Finch lan Adam Rodin, pakaryan punika saestu cekap nyembadani pepinginan para pandhemen filem kriminal
Wonten pakaryan énggal punika, para pamirsa badhé dipunbekta mirsani kaprigelanipun para paraga kados ta Julia Benson, Adam Copeland, lan uga Erica Carroll
Wonten filem ingkang kababar tanggal 20 Sèptèmber 2016 ing Amérika Sarékat punika, Julia Benson badhé maragakaken minangka Sara Ward, dados paraga pangimbangipun Adam Copeland minangka Lucas Nolan lan Erica Carroll.
Speed (film 1994) Speed inggih punika film thriller laga saking Amérika Sérékat ingkang dipundamel taun 1994
Film punika dipunsutradarani Jan de Bont minangka film wiwitanipun, dhedhasar skénario anggitanipun Graham Yost lan Joss Whedon
Ingkang maragani film punika antawisipun Keanu Reeves, Dennis Hopper, Sandra Bullock, Joe Morton, Alan Ruck, lan Jeff Daniels
Filem niki panèn pangalembana saking para pamirsa lan juru kritik, ugi kasil menangi kalih bebungah saking Academy Award kanthi kategori Pambesut Swanten Paling Sae lan Panata Swanten Paling Sae, wonten pahargyan Academy Awards kaping 67 taun 1995
Filem punika nyariyosaken Pulisi saking Los Angeles ingkang nyobi nylametaken warga sipil ing salebetipun bis ingkang dipunpasangi bom
Setunggaling film sambungan saking film punika kanthi sesirah "," dipunbabar ing wulan Juni 1997
"Speed" kababar tanggal 10 Juni 1994, miyos 2,138 gedhong biyoskup lan kasil ngancik urutan kapisan, kanthi ngempalaken arta $14.5 yuta nalika peken pambuka
Film punika kasil ngempalaken $121.3 yuta ing Amérikah Sarékat lan 229.2 yuta sedaya nagari, kanthi gunggung $350.5 yuta, wondeéné wragad ingkang sampun dipundalaken $30 yuta.
The Moon Cake Story inggih punika filem drama saking Indonésia ingkang dipundamel déning Multivision Plus taun 2017
Film punika dipunsutradarani Garin Nugroho kanthi juru damel Raam Punjabi
Ingkang maragani film punika antawisipun Bunga Citra Lestari, Morgan Oey, Dominique Yose, Melati Zein, Dedy Sutomo, lan sanèsipun
David (Morgan Oey) inggih punika satunggalipun pengusaha nem ingkang saweg ngancik wonten ing pucukipun kasuksèsan